09/10/2017 | Administración LocalMunicipal
Bergondo
Secretaría
Convocatoria de axudas económicas aos desprazamentos co fin escolar, curso lectivo 2017-2018

EDICTO A Xunta de Goberno Local do Concello de Bergondo (A Coruña), en sesión ordinaria de 28 de setembro de 2017, e a proposta de Alcaldía, aprobou as Bases da CONVOCATORIA PÚBLICA DE AXUDAS ECONÓMICAS ÓS DESPRAZAMENTOS CON FIN ESCOLAR DIRIXIDAS ÓS ESTUDANTES EMPADROADOS/AS NO CONCELLO DE BERGONDO, CURSO LECTIVO 2017-2018, así como o modelo de solicitude. Este modelo estará dispoñible na páxina web municipal bergondo. gal e nas oficinas municipais. “BASES 1.–Obxecto. É obxecto da presente convocatoria favorecer o acceso ós centros de ensino públicos mediante unha axuda nos gastos derivados da utilización de calquera tipo de transporte para acceder ós mesmos.2.–Criterios. Concederase unha única axuda para todo o curso lectivo, e establécese como criterio de concesión a distancia que existe entre o domicilio do beneficiario e a localidade do centro de ensino onde estea matriculado, segundo o baremo que figura a continuación (a distancia mínima para percibir a axuda é de 1 km)  Galicia:  De 1 a 3 km (por ex. Bergondo): ata 40 €.  De 4 a 15 km (Betanzos, Sada, Miño, Cambre, Oleiros.): ata 60 €.  De 16 a 40 km (A Coruña, Arteixo, Ferrol.): ata 80 €.  De 41 a 80 km (Santiago.): ata 120 €  De 81 a 170 km (Lugo, Pontevedra, Ourense, Vigo.): ata 150 €.  Outras comunidades autónomas: ata 200 €.  Programas internacionais oficiais: ata 600 €. As persoas que están cursando estudos en máis dun centro só poderán solicitar a axuda económica para un deles. Estas contías son as máximas a conceder, e poderán ser menores dependendo do número de beneficiarios/as.3.–Beneficiarios.3.1. Poderán acollerse os/as estudantes empadroados no Concello de Bergondo que cursen calquera dos seguintes estudos dentro ou fóra da Comunidade Autónoma Galega: – Educación Infantil (0-5 anos). – Bacharelato. – Formación Profesional. – Ensinanzas de réxime especial. – Educación universitaria. – Programas internacionais oficiais. – Outros estudos oficiais homologados. Deberán cumprir ademais os seguintes requisitos: a) Estar empadroados/as durante a totalidade do curso escolar 2017/2018 no concello de Bergondo. No caso contrario poderá solicitarse a devolución da axuda. b) Estar empadroados/as a máis de 1 km de distancia do centro de estudos. c) Estar matriculados/as nun centro de ensino público. d) Estar ao corrente coas obrigas tributarias e da Seguridade Social, de non estar incurso/a en ningunha das prohibicións para obter a condición de beneficiario/a de subvencións públicas e de estar ao corrente no cumprimento de obriga por reintegro de subvencións, e autorizar ao concello de Bergondo para que realice as comprobacións oportunas durante o período que dure o proceso.3.2. Non poderán acollerse as persoas que se encontren nos seguintes supostos: – Ter solicitada ou concedida para o presente curso lectivo calquera outra axuda económica para o mesmo fin, que cubra na súa totalidade os gastos de desprazamento. – Cursar estudos de Educación primaria ou secundaria (ESO). – Estar matriculados en centros privados ou públicos concertados. – Cursar estudos con duración inferior a 6 meses.4.–Publicación das bases e prazo de presentación de solicitudes. As bases aprobadas polo órgano competente, publicaranse no Boletín Oficial da Provincia (B. O. P), no Taboleiro de Edictos do Concello, así como na web oficial: www.bergondo.es. O prazo de presentación de solicitudes determinarase no extracto desta convocatoria que se publicará no BOP, a través do Sistema Nacional de Publicación de Subvenciones.5.–Documentación a presentar. a) ANEXO I: solicitude. Que incluirá declaración responsable de: a. Ser certos os datos que figuran na presente solicitude e, no seu caso, a documentación adxunta, e que esta última é fiel copia dos orixinais. b. A veracidade dos datos bancarios. c. Coñecer e aceptar e comprometerse ao cumprimento das bases reguladoras e a convocatoria da axuda así como cumprir os requisitos esixidos na mesma. d. Non percibir ningunha outra axuda económica para o mesmo fin, que cubra na súa totalidade os gastos de desprazamento. e. Estar ao corrente coas obrigas tributarias e da Seguridade Social, de non estar incurso/a en ningunha das prohibicións para obter a condición de beneficiario/a de subvencións públicas e de estar ao corrente no cumprimento de obriga por reintegro de subvencións, e autorizar ao concello de Bergondo para que realice as comprobacións oportunas durante o período que dure o proceso. b) Fotocopia do D. N. I c) ANEXO II: Alta de datos de terceiros. Importante: o número de conta non deberá cancelarse nin modificar a súa titularidade ata que non se perciba o importe da axuda. No caso de presentala en convocatorias anteriores, se non se modificou a mesma, non será necesaria a súa presentación. d) Certificado ou acreditación de estar matriculado/a no actual curso académico. Preferiblemente este documento será expedido polo centro de estudos correspondente. No caso contrario, admitirase fotocopia do resgardo da matrícula e do pago das taxas correspondentes. Esta documentación non será necesaria para os/as matriculados/as na escola infantil municipal de Bergondo. Os anexos I e II estarán a disposición dos solicitantes nas oficinas do concello e na páxina web www.bergondo.es 6.–Procedemento de concesións. Unha vez rematado o prazo de presentación de solicitudes, o traballador encargado do expediente, xunto coa Concelleira delegada da área de ensino, procederá ao exame das solicitudes presentadas, que implicará a comprobación previa para verificar que as persoas solicitantes reúnen os requisitos esixidos. No caso de que algunha das solicitudes tivese algún erro ou omisión subsanable, seralle comunicado á persoa interesada para que, no prazo máximo e improrrogable de dez días hábiles poida emendar a falta. Se os erros non se corrixisen ou non se cumprisen os requisitos mínimos establecidos, non se admitirá a solicitude. Rematada a dita comprobación, o estudo e valoración das solicitudes realizarase pola comisión de valoración, integrada polos seguintes membros: – Presidenta: alcaldesa do concello de Bergondo. – Concelleira de Cultura, Ensino e Deporte. – Tres traballadores do concello, un deles actuando de secretario da Comisión. A comisión de valoración remitirá a súa proposta á Xunta de Goberno Local, órgano encargado do seu outorgamento. O acordo será notificado expresamente a tódolos solicitantes de forma fidedigna, por calquera dos medios previstos nos artigos 58 e 59 da Lei 30/1992, do 26 de novembro.7.–Xustificación. A efectos de xustificar a axuda concedida, o concello de Bergondo comprobará que os/as estudantes a destinaron para a finalidade para a que foi concedida. Para elo, os/as estudantes que cursen estudos nos que se realicen exames ou probas, deberán acreditar que se presentaron, como mínimo, ao 50% das materias nas que se matricularon. Esta documentación deberá presentarse unha vez finalizados os estudos e, como máximo, ata o 14 de setembro de 2018.8.–Disposición final. – As axudas serán concedidas sempre co límite orzamentario da aplicación orzamentaria correspondente a tal fin dentro do vixente orzamento municipal. – En todo o non previsto nas presentes bases, será de aplicación a Lei 38/2003, do 17 de novembro, Xeral de Subvencións e a Lei 9/2007, do 13 de xuño, de subvencións de Galicia, e os seus correspondentes desenvolvementos regulamentarios; así como a Lei 19/2013, do 9 de decembro, de transparencia, acceso á información pública e bo goberno, e a Ordenanza municipal de transparencia, acceso á información e reutilización (BOP núm.78, do 28.04.2015) Bergondo (A Coruña), 3 de outubro de 2017. A alcaldesa Alejandra Pérez Máquez